राजसमंद हत्याकांड के वीडियो में आरोपी शंभूलाल ने जिस महिला का जिक्र किया है. उस महिला का कहना है कि उसे इस आदमी से कोई मतलब नहीं. जानकारी के मुताबिक महिला ने कहा है कि वो 2010 में वो मोहम्मद बबलू शेख के साथ बंगाल के मालदा मे गई थी. मालदा में वो दो साल तक रही उसके बाद अपनी मर्जी से वापस आई. महिला का कहना है कि रैगर उसको वापस नहीं लेकर आया था. महिला की उम्र अब 20 साल है और वो अपने भाई और मां के साथ रहती है. महिला ने कहा कि वो शंभूलाल को सिर्फ एक जाति का होने के नाते ही जानती थी और उसने शंभू को राखी भी बांधी थी. महिला के अनुसार उसका इस हत्या के कोई लेना देना नहीं है. महिला ने कहा कि मालदा से वापस आने के बाद मृतक व्यक्ति से कभी नहीं मिली थी. पुलिस ने महिला का बयान दर्ज कर मामले में आगे की जांच शुरु कर दी है.